title: Изборите в САЩ - кой, как, защо

maintext:
Хилъри Клинтън така и не даде ясен отговор за използването на личен имейл сървър по времето, когато беше държавен секретар.
Фотограф: Brian Snyder
Почти нямаше седмица, в която изказване на Доналд Тръмп да не предизвика скандал.
Фотограф: Carlo Allegri
Най-влиятелната държава в света днес избира кой ще я ръководи през следващите 4 години – вот, който ще остави своя отпечатък върху целия останал свят. Различни социологически проучвания дават преднина от 3 до 5% на кандидата на демократите Хилъри Клинтън пред този на републиканците Доналд Тръмп.Около 2.5 милиона американци са се възползвали от опцията за ранно гласуване и вече са дали своя глас. Избирателната активност традиционно се движи около 55-60%, като тази година според официалната статистика 19 милиона души са заявили, че няма да отидат пред урните – защото не са заинтесовани от изборите или защото не харесват кандидатите.Би Би Си и "Файненшъл таймс" обобщават най-важното за този решаващ ден в САЩ.Техническите изисквания пред кандидатите са да са родени в САЩ, да са навършили 35 години и да са живели в страната през последните 14 години.Почти всеки президент след 1933 г. преди това е бил сенатор, губернатор или петзвезден генерал. Преди окончателните номинации през 2016 г. да бъдат потвърдени, за поста се бореха 10 губернатори – действащи или бивши, и 10 действащи или бивши сенатори.Изборите за президент по традиция са във вторника, следващ първия понеделник на ноември.Причините датират от времената, в които САЩ е била основно земеделска страна и Конгресът е преценил, че началото на ноември е подходящо за гласуване – след прибирането на реколтата и преди да паднат зимните снегове.Що се отнася до деня – вторник – причината е, че на избирателите може да отнеме едно денонощие, за да се придвижат до мястото за гласуване, а вярващите не искат да гласуват в неделя. В същото време сряда традиционно е бил пазарен ден за редица градове.От февруари до юли се провеждат серия от първични избори във всеки щат и в отвъдморските територии, за да се определи кои ще бъдат кандидатите на двете големи партии – Демократическата и Републиканската. Победителят от всеки местен вот получава определ брой "делегати"- партийни членове с право да гласуват за този кандидат на т.нар. конвенции, провеждащи се и за двете партии през юли.Колкото повече щати спечели даден кандидат, толкова повече делегати го подкрепят на конвенцията.И Хилъри Клинтън, и Доналд Тръмп рано се очертаха като фаворити за своите партии.В същото време те са двама от най-непопулярните претенденти в американската история.По време на конвенциите на партиите бяха посочени и вицепрезидентите – сенатора на Вирджиния Тим Кейн за демократите и губернатора на Индиана Майк Пенс за републиканците.Известният с острия си език милиардер Доналд Тръмп предизвика скандали още в началото на кампанията си. Първо той нарече мексиканските имигранти "изнасилвачи и престъпници". Почти нямаше седмица без името на републиканеца да бъде намесено в полемика. Той влезе в пререкания със съдия, Мис "Вселена", водещ от "Фокс нюз" и мюсюлманско семейство на загинал американски войник. Тръмп трябваше да обяснява защо не оповести данъчните си декларации. На свой ред репутацията на бившия държавен секретар Хилъри Клинтън пострада заради обвинения, че е създала предпоставки за изнасяне на класифицирана информация заради използване на личен имейл сървър , докато е отговаряла за външната политика на страната. Възникнаха въпроси и около благотворителната фондация на семейството ѝ. А "Уикилийкс" разпространи хакнати имейли , съдържащи неудобни разговори между членове на щаба ѝ.Най-голямото сътресение за Тръмп дойде на 7 октомври, когато в социалните мрежи се появи негово видео от 2005 г., в което милиардерът се изказва вулгарно за жените . Фурорът, който последва, принуди кандидатът на републиканците да се извини, но това не бе достатъчно да спре оттеглянето на подкрепата на десетки партийни членове и спекулации за бъдещето на партията. Допълнителен удар нанесоха и последвалите обвинения на различни жени в сексуален тормоз.Октомври се оказа тежък и за кампанията на демократите. Едва 11 дни преди изборите ФБР обяви, че подновява разследването за имейлите на Клинтън . Новите съобщения бяха открити в лаптопа на съпруга на една от най-близките довереници на Клинтън. Два дни преди изборите директорът на службата Джеймс Коми обяви, че не е открито нищо нередно , което да налага повдигане на обвинения срещу кандидата на демократите.Кандидатът, получил най-много гласове в даден щат, получава подкрепата на съответния щат.Всеки щат изпраща определен брой електори в комисия, наричана "електорална колегия". Тя е създадена от бащите-основатели на САЩ като компромисен вариант между прекия избор и възможността избора за президент да е изцяло в ръцете на Конгреса.Електорите в колегията са общо 538, като за победа са необходими 270 гласа. Те не са длъжни да гласуват по същия начин, по който и мнозинството от обикновените гласоподаватели, но в историята на американските избори 99% от тях спазват вече направения пряк избор.Не всички щати са с равна тежест – Калифорния например има 10 пъти повече население от Кънектикът, затова има и повече електори.Когато хората пускат глас за даден кандидат, те всъщност гласуват за електори, подкрепящи единия или другия претендент.Но има и някои особености. Почти във всеки щат (с изключение на Небраска и Мейн) важи правилото, че победителят взима всичко. Т.е. кандидатът, получил повече електори, получава подкрепата на целия щат.Ето защо има някои ключови щати, които обикновено решават състезанието.Това са щатите, които, грубо казано, енс а крепост нито на демократите, нито на рпеубликанците и всеки би могъл да спечели. Такива са Флорида, Охайо, Вирджиния, Колорадо, Северна Каролина, Невада, Ню Хемпшир, Айова.Електорите ще се съберат да гласуват формално в средата на декември, а Конгресът ще одобри резултатите в началото на януари. Мандатът на следващия президент ще започне официално на 20 януари 2017 г. Обновеният Сенат ще положи клетва и ще започне да работи на 3 януари 2017 г.


title: 1800 полета са отменени заради стачката на пилотите на "Луфтханза"

maintext:
Фотограф: Michael Dalder
Почти 1800 полета са отменени заради двудневната стачка на пилотите на "Луфтханза" (Lufthansa), съобщи агенция "Ройтерс".876 от общо 3000 полета са отменени днес, а 912 няма да бъдат проведени утре, като това ще засегне общо 215 000 пътници. Всички полети на "Луфтханза" от и до София за днес и утре са анулирани.Първоначално стачните действия трябваше да продължат само 24 часа, но профсъюзът на пилотите VC удължи с един ден протеста, след като две съдилища отказаха на компанията да наредят прекратяване на протеста.Това е 14-ата стачка на пилотите по повода от началото на 2014 г. Те искат увеличение на средните годишни заплати с 3.7% в рамките на пет години, броени от 2012 г. Компанията предлага 2.5% в рамките на шест години до 2019 г.Изпълнителният директор на компанията Карстен Шпор настоява че въпреки рекордните печалби през 2015 г. "Луфтханза" трябва да ограничи разходите си, за да може да се конкурира с "Райънеър" (Ryanair) на къси разстояния и "Емирейтс" (Emirates) на дълги.По-рано тази година фирмата се споразумя с профсъюзите на стюардесите и наземния персонал за заплатите и условията за пенсиониране.Стачката вероятно ще струва на компанията между 7 и 9 млн. евро дневно.Останалите авиолинии на компанията майка - Germanwings, Eurowings, Austrian Airlines, SWISS и Brussels Airlines, няма да бъдат засегнати.

fasttext_language: bg


title: 50 кеклика полетяха на свобода във Врачанския Балкан

maintext:
[Дирк Скиба]
[Врачанска митрополия]
[Врачанска митрополия]
50 птици от вида планиски кеклик бяха освободени на територията на природен парк "Врачански Балкан". Това е финалният етап от няколкогодишни дейности за размножаване и разселване на птиците по иновативната методология на "полусвободно отглеждане", информират от дирекцията на парка в събота.Планинският кеклик се среща в редица страни от Европа като е със статут "застрашен". Освободените птиците в природния парк обитават силно пресечени скалисти терени в планините и предпланините, обрасли с храстова и тревна растителност. Числеността им в последните години постоянно намалява, поради което видът е включен в Червената книга на България.На 10 ноември, на територии на които се срещат естествено или са обитавали в миналото, бяха освободени част от развъдените птици. Преди пускането на свобода всички кеклици бяха опръстенени, а на 20 от тях бяха поставени специални предаватели за проследяване. С помощта на радио-телеметрична система ще се следи за оцеляването им в природата. Предавателите ще дават информация за местоположение и активността на проследяваните птици.Програмата по попълване на популацията на планинския кеклик на територията на "Врачански Балкан" се осъществява от дирекцията на парка със съдействието на доц. Христо Михайлов и преподаватели от катедра "Ловно стопанство" в Лесотехнически университет – София.


title: Барак Обама започва от Гърция последната си международна обиколка

maintext:
Фотограф: Carlos Barria
Американският президент Барак Обама ще продължи да настоява за облекчаване на гръцкия дълг, заяви той в интервю за в. "Катимерини". Днес Обама ще посети Атина и ще се срещне с президента Прокопис Павлопулос и премиера Алексис Ципрас като част от последната си международна обиколка."Силно подкрепях усилията Гърция да остане в еврозоната , защото споделям възгледа на огромното мнозинство от гърците, че това ще е от най-голяма полза за нея. Вярвам, че европейската интеграция е едно от най-големите политически и икономически постижения на съвременния свят", каза той. "Няма спор, че Гърция трябваше да предприеме стъпки за реформа на икономиката си и искам да поздравя правителството, включително премиера Ципрас, и гръцкия народ за трудните и болезнени стъпки , които предприеха"."Силно вярвам, че хората имат нужда от надежда, за да бъдат реформите устойчиви. Международният валутен фонд (МВФ) обяви, че облекчението на дълга е жизненоважно за връщането на Гърция на един устойчив път", каза той.На 17 и 18 ноември Обама ще пътува до Берлин, за да се срещне с канцлера на Германия Ангела Меркел . Темите им за разговор ще бъдат конфликтите в Украйна и Сирия, кампанията срещу "Ислямска държава" и трансатлантическите икономически отношения. Това ще бъде шестото посещение на Обама в Германия Между 18 и 20 ноември държавният глава ще отиде в Перу за среща на организацията за Азиатско-тихоокеанско икономическо сътрудничество. Там той вероятно ще се срещне с руския президент Владимир Путин за разговор по повод сирийската криза, заяви днес говорител на "Кремъл".


description: Това стана на среща в Министерството на вътрешните работи за хода на разследването по случая с нападението над председателя на БХК Красимир Кънев

title: Граждани настояват за политическо осъждане на езика на омразата

maintext:
Председателят на БХК Красимир Кънев бе нападнат на 27 октомври пред сградата на Народното събрание
Фотограф: Юлия Лазарова
Правозащитници, журналисти, преподаватели и граждани настояват за осъждане на политическо ниво на нападението над председателя на Българския хелзинкски комитет Красимир Кънев. Това стана известно след проведена среща в Министерството на вътрешните работи за хода на разследването по случая, научи "Дневник" от присъствали на срещата.На нея са били министърът на вътрешните работи Румяна Бъчварова, зам.-министърът Филип Гунев и директорът на Столичната полиция Младен Маринов, както и Юлиана Методиева - журналист и главен редактор на сайта "Маргиналия", Виктор Лилов - продуцент, Кети Мирчева - историк, и Михаил Иванов - преподавател по права на човека в Нов български университет.В понеделник "Дневник" публикува и пълния текст на декларацията , с която над 200 души искат максимално бързо да бъдат намерени и наказани извършителите на побоя над Кънев от 27 октомври 2016 . Изводът от срещата е, че разследването върви крайно бавно, заяви пред "Дневник" Юлиана Методиева. Миналият петък се разбра, Столичната полиция е започнала разследване за нанасяне на лека телесна повреда по хулигански подбуди над Красимир Кънев.Според представителите на неправителствения сектор и академичните среди в областта на правата на човека липсва единна и ясна политическа позиция, която да осъди насилието и произвола. Има единични изказвания, основно в социалната мрежа "Фейсбук". Партията на Лютви Местан посланикът на САЩ в България Ерик Рубин също публично осъдиха нападението.Министър Бъчварова е обяснила, че не може да инициира обща политическа позиция за това престъпление, тъй като има множество престъпления, които следва да бъдат осъдени до едно. "Ние напълно разбираме това, но става дума за най-авторитетната правозащитна фигура още отпреди падането на комунизма", коментира Методиева след срещата.Тя цитира вътрешния министър като оцени изказването й като вярно и подходящо - чеКато изключително брутална определи Методиева средата в България, което прави разкриването на престъпленията трудно. По думите й, а такава е позицията и на другите, присъствали на срещата, фигурата на Кънев, мястото на извършване на престъплението - през деня, пред Народното събрание, където има много камери, и по пътя, по който той се прибира, говорят за организация на то представлява предупреждение към всички правозащитници.


title: Няколко души са арестувани при акция срещу трафик на наркотици

maintext:
Фотограф: Красимир Юскеселиев
ГДБОП провежда акция във връзка с група занимавала се с трафик и разпространение на наркотици, съобщи БНТ. Информацията е потвърдена от говорителя на главния прокурор Румяна Арнаудова. До момента има трима задържани в София, но се очакват още арести.Акцията е под ръководството на специализираната прокуратурата и се провежда на територията на София и Видин.


title: Арбитражният съд потвърди наказанията на още три руски лекоатлетки

maintext:
Чернова ще трябва да се прости с две отличия заради провинението си
Спортният арбитражен съд в Лозана (КАС) потвърди наказанията на руските лекоатлетки Татяна Чернова, Екатерина Шармина и Кристина Угарова за нарушаване на антидопинговите правила, съобщиха от съда днес.И при трите спортистки са открити несъответствия в биологичните им паспорти.Поради тази причина КАС анулира всички резултати на Чернова от 15 август 2011 г. до 22 юли 2013 г. При това положение тя се оказва лишена от златния медал от световното първенство през 2011 година и бронза от олимпийските игри през 2012 година в Лондон.Санкцията на седмобойката включва и лишаване от състезателни права за 3 години и 8 месеца, като влиза в сила със задна дата от 5 февруари 2016 г.Правата на бегачката на средни разстояния Шармина са спрени за 3 години, считано от 7 декември 2015 г., а на Угарова, състезаваща се в същите дисциплини, за две години, считано от 7 септември миналата година.


title: Висшата лига продава тв правата си в Китай за 233 млн. долара на сезон

maintext:
Висшата лига ще получава десет пъти повече от китайския тв пазар, когато договорът с PPTV влезе в сила през 2019 г.
В момента най-много пари за телевизионните права на Висшата лига плаща американският канал NBC - 1 млрд. долара за шест години, или по 167 млн. долара на сезона.
един от най-големите азиатски търговци на дребно - "Сънинг", който през лятото купи контролния пакет акции на италианския гранд "Интер".
Висшата лига на Англия е постигнала договора със стрийминг платформата PPTV за продажба на телевизионните права в Китай, съобщи Би Би Си.Договорът ще е за три години и ще възлиза на 700 милиона долара, като се очаква да влезе в сила от сезон 2019/2020 г.Това би била най-голямата сделка за излъчване на мачовете от най-популярното футболно първенство извън територията на Великобритания.На този етап няма коментар от представителите на английското първенство, но източник от PPTV е потвърдил пред Би Би Си, че преговорите са на финалната права.Ако сделката стане факт, тя ще бъде десет пъти по-доходоносна от настоящия контракт за телевизионно излъчване в Китай, който английският шампионат има с China TV.PPTV е собственост на


description: Жозеф Дол определи изборите като важна стъпка за продължаването на реформите в България.

title: Председателят на ЕНП Жозеф Дол поиска от Радан Кънев да подкрепи Цецка Цачева

maintext:
Архивна снимка на Жозеф Дол и Бойко Борисов при посещението на лидера на ЕНП в София през октомври 2014 г.
Фотограф: Юлия Лазарова
Председателят на Европейската народна партия (ЕНП) Жозеф Дол призова лидерът на ДСБ Радан Кънев да подкрепи кандидата за президент на ГЕРБ Цецка Цачева на балотажа тази неделя. Лидерът на ЕНП определи изборите като важна стъпка за продължаването на реформите в България, съобщиха от пресцентъра на ГЕРБ.Той приветства решението на Реформаторския блок, включително СДС и ДБГ, които са партии - членки на ЕНП, да подкрепят Цецка Цачева на балотажа. Според него ДСБ и председателят на партията Радан Кънев също трябва да направят това, въпреки че обявиха напускането си на Реформаторския блок "Нашите български партии трябва да демонстрират единство, за да осигурят европейско бъдеще за българския народ", заяви Дол.Той каза още, че Цачева ще гарантира проевропейския и пронатовския път на страната. Дол добави, че България е на прав път и стъпката встрани от него би била опасна грешка, която ще доведе до сериозни последици."Цецка Цачева даде обещания да работи за стабилността на страната си, за националното единство и принципите на върховенството на закона. И трите елемента са крайно необходими за държава, изправена пред предизвикателствата, породени от напрежението с Русия, миграционната криза, бедността и корупцията", заяви лидерът на ЕНП.


title: "Патагония" ще дари цялата си печалба от продажбите през Черния петък

maintext:
Марката за спортна екипировка "Патагония" обяви, че ще дари цялата си печалба от продажбите си през Черния петък на местни организации, които работят за подобряване на околната среда.
"Решени сме да използваме всички средства, с които разполагаме, за да защитим света, в който живеем - въздуха, водата и почвата, както и да се борим с промените в климата. В тези размирни времена е по-важно от всякога да защитим това, което имаме," заявяват от компанията в специално писмо до клиентите си.
Черният петък (25 ноември) е един от най-комерсиалните дни в годината в Америка.
"Хората са щедри за семейството и приятелите си, ние искаме да помогнем на нашите клиенти да покажат любов и към планетата, която спешно се нуждае от някой друг подарък (макар все още да получава въглища всяка година)," заявяват от фирмата.
Тази година Патагония ще дари 100 процента от печалбата си от глобалните си продажби през целия Черен петък. Става дума за продажбите в техните магазини и на техния уебсайт. Даренията ще отидат за местни организации, работещи сред местните общности за защита на въздуха, водата и почвата за бъдещите поколения. Това са малки групи, често недостатъчно финансирани, обясняват мотивите си от Патагония като предоставят публично информация и контакти на въпросните екологични организации, за да могат клиентите директно да да се свържат с тях и да бъдат активни в собствените си общности не само по време на Черния петък.
От десетилетия "Патагония" показва по различни начини и с различни каузи, че грижата за планета може да не е в конфликт с успешния бизнес. "Винаги търсим начини за по-нататъшно намаляване на производствения ни отпечатък, включително и на зависимостта на фирмата ни от изкопаемите горива, Обичайно финансираме местни екологични организации като заделяме 1 процент от печалбата от продажбите ни. Към днешна дата тази сума възлиза на 74 милиона щатски долара," припомнят от компанията.


description: Около 15 хиляди двойки в Холандия са се възползвали от възможността да се разведат онлайн. Повечето хора, които са решили да се развеждат искат правен резултат преди казуса им да стигне до юрист.

title: Възможен ли е онлайн развод - в Холандия да, в България започва проект

maintext:
Директорът на БИПИ Биляна Гяурова - Вегертседер.
Около 15 хиляди двойки в Холандия са се възползвали от възможността да се разведат онлайн. Повечето хора, които са решили да се развеждат, искат правен резултат преди казуса им да стигне до адвокат и съд. Такива примери са вдъхновили съвместния проект между Българския институт за правни инициативи (БИПИ) и холандска неправителствена организация - Hiil innovation justice. Те са създали правосъдно табло, чиято цел е да изследва от коя част на взаимоотношенията на гражданите със съдебната система са най-раздразнени и да им дава съвети за справяне с проблемите им.За пръв път в държава членка на Европейския съюз се разработва такава платформа, обясни, директор на БИПИ. Амбицията на института била платформата да се разпространи и в други европейски държави. По този начин България да стане износител на добри практики, а не реципиент на критики, стана известно при представяне на проекта, на което присъства и министърът на правосъдието Екатерина Захариева. Тя пое ангажимента да продължат усилията за намиране на средства за довършване на проекта.По думите на Гяурова при изработване на платформата ще се даде различен ъгъл на съдебната реформа. Която може да се изразява не само в промяна на законите и създаване на нови институции, а в иновативно разрешаване на проблемите и ограничаването на намесата на съда.На събитието присъства и посланикът на Кралство Нидерландия Томас ван Оорсхот, който изрази задоволство от съвместната работа на България и Холандия за съдебната реформа в страната. Изреди и проектите, в които Холандия помага на България, сред които е и независимият анализ на прокуратурата, извършван от четирима чуждестранни прокурори. По думите на посланик Оорсхоти затова е много важно да се знае в кои ситуации те се чувстват ощетени. Изрази надежда проектът да помогне за обществената подкрепа на реформата, както и за политическата воля за нея. Посланикът подчерта, че такава воля има у министър Захариева, но в процеса има различни участници.От своя страна Захариева заяви, че. Значението му е всеобхватно, като то включва различни сфери на обществения живот. По думите й проектът показва, че според гражданите върховенството на закона "куца" и те се нуждаят от по-добра регулация.При обсъждането на проекта на БИПИ се спомена, че над 90 % от проблемите на гражданите се развиват далеч от съда, но това не означава, че те нямат нужда от правосъдие. Съдебната статистика дава само около 5-6% от казусите, с които се сблъскват гражданите.Проектът на БИПИ и холандската Hiil innovation justice е започнал с изследване в социалните мрежи и по-конкретно Twitter, където чрез специален софтуер по ключови думи търсят основните оплаквания, теми и разговори на хората за обществените проблеми, с които се сблъскват.Два проблема са избрали двете организации за начало, по които са събрали данни, където е възможно от институциите, както и информация от граждани чрез социалната мрежа. Това са. Целта на платформата е да предлага алтернативни способи за решаване на казусите - не само да препоръчва най-близкия съд, а дали има нужда от адвокат, медиатор, групи за взаимопомощ и др.Амбицията е да се изследват и други източници като "Фейсбук", форуми, информация от търговски и неправителствени организации и други.Иначе БИПИ са избрали тези два проблема, защото България е лидер в негативната статистика за смъртност и травми при катастрофи, а потребителските спорове са част от ежедневието на всеки и много често гражданите дори не осъзнават, че имат проблем.При представянето на проекта се цитира и статистиката, според която България е на 129-то място от 157 държави по щастие на населението й. Посочиха се и причините за това - корупционният натиск и усещането на гражданите, че не могат сами да направят избор. Потребителските проблеми са свързани и с двете причини. Пример се посочи с монопола на "Топлофикация", водо- и електроразпределителните дружества, в отношенията с които чувството на гражданина е, че по-силният винаги побеждава. Посочен бе и интересен факт, въпреки демографската криза - потребителите на комунални услуги се увеличават.


description: Според становище на ЦИК от октомври 2014 година - "не са медийни услуги социалните мрежи - фейсбук, туитър и други подобни, и личните блогове".

title: Защо във "Фейсбук" и "Туитър" може да се публикуват изборни резултати

maintext:
Становище на ЦИК от октомври 2014 в отговор на писмото на медии (писмото е надолу)
Във връзка с постъпило писмо вх. № НС-20-464 от 30.09.2014 г. от представители на доставчици на медийни услуги относно приложението на разпоредбата на чл. 205, ал. 5 от ИК и поставените в отправеното запитване въпроси Централната избирателна комисия на основание чл. 57, ал. 1, т. 1 от ИК изразява следното становище:
1. Легалното определение на "доставчик на медийна услуга" и на "медийна услуга" се съдържат в разпоредбите на §1, т. 15 и 16 от ДР на ИК.
По силата на §1, т. 16 от ДР на ИК "Доставчик на медийна услуга" е физическо лице - едноличен търговец, или юридическо лице, което носи редакционна отговорност за избора на съдържанието на медийната услуга и определя начина, по който тя е организирана. Редакционна отговорност е упражняването на ефективен контрол върху съдържанието, програмните схеми и каталога на предоставяните услуги.
По силата на §1, т. 15 от ДР на ИК:
"Медийна услуга е създаването и разпространението на информация и съдържание, предназначени за значителна част от аудиторията и с ясно въздействие върху нея, независимо от средствата и технологията, използвани за предаването им. Медийни услуги са:
а) печатните медии - вестници, списания и други периодични издания;
б) медиите, разпространявани чрез електронни съобщителни мрежи, като:
аа) обществените и търговските електронни медии - лицензираните или регистрираните обществени или търговски доставчици на аудио-визуални медийни услуги или радиоуслуги;
бб) онлайн новинарските услуги - електронните издания на вестници, списания, информационни агенции и други електронни издания.
Не са медийни услуги социалните мрежи - фейсбук, туитър и други подобни, и личните блогове.
2. ЦИК има установена практика да разглежда всички постъпили сигнали за нарушения на забраната на чл. 205, ал. 5 от ИК и да постановява решение за установяване на нарушение при огласяването на допитвания до общественото мнение по повод изборите 24 часа преди изборния ден до обявяване на края на изборния ден на територията на страната.
3. По силата на чл. 205, ал. 5 от ИК забраната включва огласяването на резултати от допитване до общественото мнение по повод изборите 24 часа преди изборния ден до обявяване на края на изборния ден на територията на страната независимо от формата, под която е направено.
ПРЕДСЕДАТЕЛ: Ивилина Алексиева
СЕКРЕТАР: Севинч Солакова
Писмо на медиите с въпроси до ЦИК от края на септември, в отговор на което е горното становище
До
г-жа Ивилина Алексиева
Председател
Централна избирателна комисия
Уважаема г-жо Алексиева,
уважаеми членове на ЦИК,
Ние, управляващи и главни редактори на долуподписаните медии, за пореден път в деня за размисъл и в деня на изборите за Народно събрание на 5 ти октомври ще бъдем изправени пред труден избор.
Като медии носим отговорност пред нашите читатели, зрители и слушатели за това те да бъдат максимално добре информирани. В същото време чл. 205, ал. 5 от Изборния кодекс възпрепятства медиите да огласяват резултати от социологически проучвания в деня на изборите.
Смятаме, че тази разпоредба лишава избирателите от информация и ги поставя в неравностойно положение спрямо участниците във вота, които, от своя страна имат достъп до социологически проучвания през целия изборен ден.
Според нас подобна забрана е ненужна и в ущърб на избирателите. Тя подценява разумa им и допуска, че политическият им избор може да бъде манипулиран от информация за социологически анкети. Заради това си убеждение ще настояваме още в началото на работата си депутатите от следващото Народно събрание да гласуват поправка в Изборния кодекс, с която тази забрана да бъде отменена.
Обръщаме се към вас заради друг, много сериозен проблем свързан с прилагането на закона. Забраната на практика не може да бъде приложена еднакво спрямо всички, особено при съвременните средства за информация и комуникация. Тя в най-голяма степен ограничава медиите с ясна собственост и т.нар. традиционни медии, но е неясно как се отнася към анонимни сайтове, блогове, постове в социалните мрежи.
В същото време всички сме свидетели, че въпреки законовата забрана, в деня на вота изобилстват информации за текущи резултати от гласуването, които са представени от медиите като класации на песни, книги, филми и прочие. Заради забраната никъде не се посочва източника на обявяваните социологически данни и никой не носи отговорност за тяхното качество, което създава условия за манипулации, каквито законът би следвало да ограничава.
Именно в тази връзка се обръщаме към ЦИК, с молба и настояване да получим недвусмислено тълкуване по следните въпроси: 1. Спрямо кои категории медии ЦИК ще санкционира забраната в Изборния кодекс? Освен вестници и телевизии кои сайтове влизат в тази група, включват ли се социалните мрежи, блогинг платформите, страниците на медии във Facebook, Twitter и прочие?
2. Какви мерки ще предприеме ЦИК, за да гарантира равно третиране на медиите при прилагане на забраната и как ще избегне повторение на ситуации от предходните избори, когато едни медии бяха санкционирани, а други не?
3. Как ЦИК тълкува практиката за огласяване на социологически резултати в изборния ден, маскирани под друга форма привидно неотнасяща се към изборните резултати (музикални, литературни и филмови класации и т.н.)?
Павел Станчев, главен изпълнителен директор на bTV Media Group (за телевизиите и радиата на бТВ Медиа Груп)
Силва Зурлева, член на Борда на директорите на "Нова броудкастинг груп"
Христо Христов, управител на Нетинфо
Вяра Анкова, генерален директор на БНТ
Радосвет Радев, изпълнителен директор на Дарик Радио
Константин Вълков, програмен директор на Дарик Радио
Виктория Миткова, изпълнителен директор на Медийна група Bulgaria On Air.
Венелина Гочева, управител на Медийна група България Холдинг и издател на вестниците "24 часа" и "Труд"
Петьо Блъсков, главен редактор на в. "Труд"
Борислав Зюмбюлев, главен редактор на в. "24 часа"
Станимир Въгленов, директор онлайн проекти Медийна група България Холдинг
Галя Прокопиева, "Икономедиа"
Велислава Попова, dnevnik.bg
Алексей Лазаров, Капитал
Стояна Георгиева, главен редактор на агенция "Медиапул"
Евгени Петров, vevesti.bg
Ние, подписалите това писмо до ЦИК, каним медиите, които споделят този професионален проблем, да се присъединят към нашето питане.


description: За да наблюдават изборите в България, на 3 ноември са пристигнали 9 делегати на парламентарна асамблея на Съвета на Европа и членове на Европейска комисия за демокрация чрез право (Венецианска комисия).

title: Наблюдатели от Европа: Избирателните списъци остават проблем

maintext:
Урна от изборите за президент и вицепрезидент на България
Фотограф: Надежда Чипева
Избирателните списъци остават проблем, който трябва да бъде решен. Изборният ден е протекъл спокойно, изборите са били добре организирани. Тези свои изводи изтъкнаха на пресконференция днес наблюдатели от П
Европейската комисия за демокрация чрез право (Венецианска комисия)
Деветимата наблюдатели
са пристигнали в България на 3 ноември, за да наблюдават изборите за президент и вицепрезидент. В деня на изборите те са се разделили в 6 групи, посетили са изборни секции в София и областта, Благоевград, Велико Търново, Пловдив, Монтана, Враца и Перник.
Комисията е установила, че изборите са били добре организирани, а основите лични права на гражданите са били спазени. Членовете на избирателни комисии са изпълнявали задълженията си професионално и прозрачно.
Според делегацията кампанията е била изключително конкурентна, но са липсвали публични дебати между кандидатите по основните проблеми.
арламентарна асамблея на Съвета на Европа и


title: Меси поведе аржентинските футболисти на медиен бойкот заради Лавеци

maintext:
Меси и компания няма да говорят с медиите заради твърденията, че Лавеци е пушил марихуана на тренировъчната база
"Няма да говорим повече с пресата. Знаете защо. Свикнали сме с постоянните обвинения и липсата на уважение, никога нищо не сме казвали. Това обаче минава всички граници", каза Меси.
Футболистите от националния отбор на Аржентина обявиха бойкот на медиите в страната. Лионел Меси и компания няма да разговарят с местните журналисти заради публикации, че Езекиел Лавеци е пушил марихуана на тренировъчната база на "албиселесте".След убедителната победа в световната квалификация с Колумбия всички играчи се появиха в залата за пресконференции, а звездата на "Барселона" обяви решението."Обвиненията срещу Почо (Лавеци) са изключително сериозни. Ако вие напишете нещо подобно и ние не реагираме, хората ще повярват. Така че нямаме друг избор, освен да вземем това решение", допълни той.Според него едно е играчите да бъдат критикувани, когато "губим или печелим, когато играем добре или зле". "Знаем, че повечето от вас не се отнасят с уважение към нас, но това навлизане в личния живот вече е прекалено мръсно", каза още Меси.Лавеци категорично отрече твърденията, които първо се появиха в профила в Twitter на местен радиожурналист. Нападателят на "Хъбей форчън" обяви, че ще заведе съдебен иск за "неверните твърдения срещу мен и сериозните вреди, които нанасят на семейството ми и на моята работа".


title: Изборната седмица в САЩ се оказа печеливша за борсовите индекси

maintext:
Фотограф: Brendan Mcdermid
Изминалата седмица, през която Доналд Тръмп бе избран за президент на САЩ, бе най-успешната за водещите борсови индекси в страната от години. Сривът на мексиканското песо след изненадващата победа на Тръмп обаче продължи до нов отрицателен рекорд.
Тази седмица бе най-успешната за промишления индекс Дау Джоунс от пет години, предаде Ройтерс. Той добави 0.21 процента вчера, за да достигне рекордно високо равнище при затваряне от 18 847 пункта. Повишението на Дау Джоунс за цялата седмица е 5.4 процента.
Индексът на високотехнологичните дружества Насдак добави 0.54 процента, за да достигне 5237 пункта.
По-широко обхватният Стандард енд Пуърс 500 загуби 0.14 процента, смъкнат от слабостта на акциите на енергийните компании, до 2164 пункта. Той обаче прибави 3.8 процента за цялата седмица - най-голямото по рода си увеличение от две години.
Американският долар продължи да поскъпва, а лихвите по държавните облигации - да се повишават.
След изненадващата победа на Тръмп във вторник инвеститорите залагат на неговите предизборни обещания да опрости регулациите в здравния и финансовия сектор, отбелязва Ройтерс. Те очакват още той да намали данъците и да увеличи разходите за инфраструктура с цел стимулиране на икономическия растеж, но с цената на по-голям бюджетен дефицит и по-висока инфлация.
Американският лек суров петрол и сортът Брент от Северно море поевтиняха с повече от 2 процента, след като ОПЕК съобщи, че добивът е счупил нов рекорд през октомври.
Златото отстъпи с 2.8 процента до 1224 долара за тройунция вчера. Благородният метал загуби над 6 процента от стойността си през изминалата седмица - най-лошата за него от три години и половина. Причина за това е пренасочването на инвеститорите към промишлените стоки заради обещанията на Тръмп за икономически растеж.
Мексиканското песо продължава да пада свободно спрямо долара след изборната победа на Тръмп, предаде Асошиейтед прес.
Курсът му се понижи до рекордно ниско равнище от 21 песо за 1 долар. По-рано тази седмица песото вече премина психологическия праг от 20 за 1 долар.
Мексиканската валута загуби близо 13 процента от стойността си тази седмица - най-лошата за нея от поне едно десетилетие.
Властите в Мексико обясняват срива с глобалната несигурност след изненадващата победа на Тръмп. По време на предизборната кампания в САЩ обаче той бе особено критичен по адрес именно на съседната страна.
Тръмп взе на мушка Северноамериканското споразумение за свободна търговия (НАФТА), което е много важно за Мексико, обяви се за високи мита за вноса на мексикански стоки и обеща да построи стена по границата между двете страни.


title: ИКЕА отново приканва децата да нарисуват своите въображаеми приятели

maintext: За трета поредна година ИКЕА търси млади дизайнери с голямо въображение, за да превърне рисуваните им герои в плюшени играчки. Поканени за участие във "Вълшебният конкурс за деца и техните фантастични приятели" са всички деца до 12 години.20 рисунки ще представят българските деца на международния финал, в който ще се включат техни връстници от цял свят. От тях ще бъдат избрани 10 творби, за да се превърнат в играчки, които през следващата година ще се продават в полза на добра кауза във всички магазини на ИКЕА по света.Младите художници могат да се включат до 20 ноември, като с помощта на родител качат своя рисунка на сайта ikeaplay.bg или я предадат в магазина в София или центровете за поръчки във Варна и Бургас.На сайта на конкурса посетителите ще могат да гласуват за своите фаворити, като трите рисунки, събрали най-много гласове, автоматично ще влязат във финалната двайсетица. Останалите 17 ще бъдат селектирани от жури, а победителите в локалния етап на конкурса ще бъдат обявени на 5 декември.От 20 ноември в магазините на ИКЕА по цял свят ще се предлага и лимитираната колекция Sagoskatt, създадена от рисунките на победителите в миналогодишното издание на конкурса. За всяка продадена играчка Фондация ИКЕА дарява по 1 евро, а ИКЕА България – по 1 лв. за проекти, които подкрепят правата на децата. Партньор на ИКЕА в България е УНИЦЕФ, като всички набрани средства от кампанията ще подпомогнат локални проекти на Детския фонд на ООН в България.


title: По стар проблем община Гълъбово обяви спешна поръчка и покани фирми на Пеевски

maintext:
Фотограф: Анелия Николова
Община Гълъбово е обявила спешна обществена поръчка за възстановяване и изграждане на защитни диги по река Сазлийка с прогнозна стойност 4.8 млн. лв. без ДДС. Заради спешността договорът ще бъде сключен без предварително обявление, макар че проблемът не е нов за общината.Същевременно общината е поканила ограничен кръг фирми да подадат оферти - само три, като всяка от тях се свързва с депутата от ДПС Делян Пеевски, съобщава в днешния си брой "Капитал daily" . Това са "Ултрастрой", "Трансстрой - Бургас" и хасковската "АБ".Процедурата е открита с решение от 31 октомври, подписано от зам.-кмета на общината Пламен Бараков, тъй като кметът Николай Тонев, избран от партията на Христо Ковачки, се оказа в отпуск.Поръчката предвижда изграждане на нови или надстрояване на съществуващи защитни диги с обща дължина около 1.5 км. Прогнозната стойност на договора е 4.8 млн. лв. без ДДС, които се очакват от Междуведомствената комисия за възстановяване и подпомагане към Министерския съвет.Общината мотивира спешността на поръчката с настъпващия зимен сезон и прогнозираните обилни валежи.Подобни спешни поръчки по принцип се допускат в извънредни случаи, когато има нужда от неотложни действия, припомня изданието. Наводненията в Гълъбово обаче съвсем не са нещо ново. Дори в съобщението за откриването на процедурата от общината посочват, че заради силни валежи в града е имало бедствени положения предни години.От съобщението на общината се разбира, че офертите трябва да се подадат до 5 дни след обявлението и са подбрани, защото са "с традиции, изградено име и дългогодишен опит в изпълнението на строително-монтажни работи"."Ултрастрой" е собственост на 43-годишния Иван Борисов Борисов и през последните години отчита растящи приходи и печалба. Сред по-любопитните й проекти е изграждането на сградата на Българската банка за развитие в столицата в обединение с други компании, успоредно с което получи близо 8 млн. лв. кредит от самата банка. Освен по обществени поръчки компанията е работила и по частни обекти на различни компании, свързвани с Пеевски, като "Водстрой-98", "Пазар на производителя – Пазарджик" и фабриката за цигарени филтри "Юрий Гагарин"."Трансстрой - Бургас" е работила основно за държавното предприятие "Пристанищна инфраструктура", но справка в регистъра на строителната камара показва, че няма деклариран производствен опит за последните две години. Мажоритарен собственик на компанията през няколко други дружества е Николай Милев. Според твърдения на мажоритарния собственик на фалиралата КТБ Цветан Василев обаче сред акционерите е и Пеевски.Хасковската "АБ" пък се спряга като новата строителна компания на Пеевски, след като преди няколко месеца "Водстрой 98" беше продадена на "Хидрострой". И тя въпреки огромните си задължения получи щедро финансиране от ББР. И бързо спечели голяма жп поръчка.


description: При много хора с наднормено тегло, които опитват да отслабнат с различни диети, се наблюдава един и същи феномен след края на диетата - така нареченият йо-йо ефект. Традиционното обяснение за това е неправилно захранване и неспособността на хората да задържат здравословния начин на хранене, но според учени от Института на Израел, истинската причина е в колониите от микроорганизми, живеещи в стомаха и червата.

title: Йо-йо ефектът след диета може да се дължи на микроорганизмите в стомаха, смятат израелски учени

maintext:
При много хора с наднормено тегло, които опитват да отслабнат с различни диети, се наблюдава един и същи феномен след края на диетата - така нареченият йо-йо ефект. Килограмите, свалени с ограничения, след това се натрупват обратно, а често пъти и се увеличават. Традиционното обяснение за това е неправилно захранване и неспособността на хората да задържат здравословния начин на хранене с по-малки количества, но според учени от Научния институт на Израел, истинската причина е в колониите от микроорганизми, живеещи в стомаха и червата, пише "Ройтерс".
Изследването на израелците върху микробиомния състав на мишки след подлагането им на диета, показало драстични изменения и липси, които се задържали месеци след края на диетата. По време на ограничението например рязко спаднало нивото на флавоноиди - вид растителни метаболити, част от които спомагат разграждането на храната и действат антиоксидантно и противовъзпалително. Отсъствието им останало и дълго след нормализиране на храненето.Когато подложили същите мишки на високомасна диета след това, те натрупали килограми много по-бързо от нормалното темпо. За да се уверят, че ефектът се дължи на микробиологичния състав, учените го пренесли и в други мишки, които до този момент не са били подлагани на диети, нито са били с наднормено тегло - и при тях се случило същото.От Института на Израел са убедени, че същата е причината и при хората, макар че не са съвсем сигурни коя точно от установените липси във флората на стомаха след диета допринася най-много за йо-йо ефекта. Те са категорични обаче и че микробите сами по себе си не връщат килограмите, макар и да допринасят, а вината е в хранителните навици на хората.Логическият извод е, че хората, опитващи да отслабнат, трябва да подходят много по-упорито, плавно и дългосрочно към целта си, докато микроорганизминте в стомасите им намерят нов баланс, казват учените. Другият вариант, ако експериментът им покаже категоричен резултат, ще е хапче "за след диета", което набавя липсващите съставки до уравновесяване на теглото и целия организъм, но са още много далеч от синтезирането му.


description: "Обединените патриоти от НФСБ, АТАКА, ВМРО и "Народен съюз" разпространиха съобщение за проведена среща с министъра на външните работи Даниел Митов, която ведомството е решило да не отразява медийно и няма информация за нея.

title: Външно министерство мълчи дали е приело искане на Патриотите секциите в Турция да не са на външни адреси

maintext:
Кандидат-президентската двойка на "Обединените патриоти от НФСБ, АТАКА, ВМРО и "Народен съюз" Красимир Каракачанов и Явор Нотев
Фотограф: Цветелина Белутова
След среща между представители на "Обединените патриоти от НФСБ, АТАКА, ВМРО и "Народен съюз" и външния министър Даниел Митов е взето решение на предстоящите президентските избори повечето изборни секции в Турция да бъдат преместени от външни адреси в дипломатическите представителства. Това съобщение разпространи пресцентърът на "Патриотичния фронт". На сайта на Министерството на външните работи няма никаква информация за срещата и решенията след нея.
"Дневник" се свърза с говорителя на министерството, който заяви, че са решили да не отразяват медийно срещата и с въпроси може да се обърнем към "Обединените патриоти". От министерството потвърдиха само, че посолството на България в Анкара е изпратило на турското външното министерство нота, с която предупреждава за разлепени в страната плакати, с които се разпространява информация, че ако българските граждани там не гласуват, ще им бъдат отнети права, което не съответства на истината.
За това пресцентърът на "Патриотичния фронт" съобщава, че "Министерството на външните работи е изпратило остра нота до официална Турция във връзка с предизборния натиск оказван върху изселниците от България, които са заплашвани, че ако не гласуват, ще понесат тежки санкции".
На въпроса дали изборни секции ще бъдат премествани от външни адреси в дипломатическите представителства, както и колко и кои секции касае това, отговор от външно министерство нямаше.
Аргументът за искането на Патриотите е, че "честността на вота в Турция може да бъде гарантирана единствено на българска територия (посолство и консулства), където важи българският закон".
Освен това Патриотите са настояли, по тяхна информация след срещата, за представители на България в секционните избирателни комисии в Турция да бъдат изпратени владеещи турски език, опитни и квалифицирани служители на министерствата на външните и вътрешни работи.
посланика на България в Анкара Надежда Нейнски като той посочил, че въпросът ще бъде разгледан след изборите. На този въпрос от външно министерство също не отговориха.
От външно министерство коментираха само, че няма как да се подсигурят толкова представители, които да знаят турски език.Патриотите са поискали от Митов да отзове


description: Според изчисленията на "Алфа Рисърч" под 100 хиляди бюлетини не достигат, за да се премине въпросния праг. От социологическата агенция правят разбивка на участвалите в референдума по възраст, тип населено място и партия, на която симпатизират.

title: Инфографика: Профилът на гласувалите в референдума по възраст, населено място и партийни симпатии

maintext:
Фотограф: Надежда Чипева
"Подкрепяте ли народните представители да се избират с мажоритарна избирателна система с абсолютно мнозинство в два тура?"
"Подкрепяте ли въвеждането на задължително гласуване на изборите и референдумите?"
"Подкрепяте ли годишната държавна субсидия, отпускана за финансиране на политическите партии и коалициите, да бъде един лев за един получен действителен глас на последните парламентарни избори?"
В деня след президентските избори и референдума, Централната избирателна комисия все още няма число за активността на вота в националното допитване и дали е достигнат прага след който отговорът на гражданите става задължителен. Към 19 ч. в понеделник са обработени 95% от протоколите и се очакват финалните резултати. Според изчисленията на "Алфа Рисърч" под 100 хиляди бюлетини не достигат , за да се премине въпросния праг. От социологическата агенция правят разбивка на участвалите в референдума по възраст, тип населено място и партия, на която симпатизират. Ето как изглеждат данните в инфографика:


description: Изключително бедни селища продължават да даряват средства за гориво, ремонти и консумативи на областните дирекции на МВР, пише в. "Сега".

title: МВР продължава да получава дарения от закъсали общини

maintext: Бедни общини от най-закъсалите райони в страната продължават да правят редовни дарения на МВР под формата на елементарни консумативи като горива, смазочни материали и компютри. Малките кметства плащат ремонтите на полицейските коли и дори им купуват гуми и акумулатори, когато се налага, , пише в. "Сега" в днешния си брой. Общата стойност на даренията за ведомството от 1 януари до 30 септември е близо 1.8 млн. лв.Според изданието, въпреки че става дума за неголеми суми, даренията са скандални, тъй като идват от изключително бедни селища. Видинската дирекция на МВР, намираща се в най-бедния регион на ЕС, например е получила горива и смазочни материали за над 3 хил. лв. от общините Ружинци, Ново село, Чупрене и Грамада. Козлодуй, Бяла Слатина и Борован са плащали ремонтите на полицейските коли. Доспат, Борино, Смолян, Мадан и Девин са плащали гориво, резервни части, гуми, акумулатори и ремонти.Дарения са правени на 16 от общо 28 областни дирекции. Справката на "Сега" показва, че голяма част от общините се управляват от кметове на ГЕРБ. Изданието припомня, че даренията за МВР бяха забранени от бившия вътрешен министър Цветлин Йовчев след скандала с отпускането на средства за ведомството, избухнал по времето на първия мандат на Бойко Борисов. След като стана министър на вътрешните работи, Румяна Бъчварова отново даде право на МВР да получава дарения, но ако идват от общини или държавни фирми.Вестникът отбелязва, че сред шампионите по получаване на подаръци са полицейските управления в област Бургас, където общините по традиция са по-богати.В списъка с дарителите е и държавната фирма "Безконтактни мултиплексорни вериги" (БМВ), сред чиито основни дейности е производството на регистрационни табели на автомобили. Фирмата бе основният инструмент, чрез който МВР прескачаше собствената си забрана за дарения, като през нея се даряваше скъпа техника и се пестяха харчове от огромния бюджет на ведомството, посочва "Сега". Тя е направила едно дарение за малко над 33 хил. лв. - "части за машина за персонализиране на документи тип "карта". Друга държавна фирма – "Булгартрансгаз", е отпуснала 2 хил. лв. - "дарение за подкрепа на учебно-тренировъчния процес на курсантите от Академията на МВР". Губещото държавно предприятие ТЕЦ "Марица-изток 2" пък е дарило на Старозагорската дирекция на МВР фитнес оборудване на стойност 1 980 лв., както и малко над 4 хил. лв. за дизелово гориво.Изданието посочва, че най-скъпият подарък на МВР е направен от посолството на Великобритания - джиповете "Ленд Ровър" , които бившият английски премиер Дейвид Камерън обеща на Бойко Борисов при посещението си на българо-турската граница. Броят на автомобилите не е уточнен, но общата им стойност е над 807 хил. лв. Сериозно дарение е дошло и от Федералното министерство на вътрешните работи на Германия - компютри за над 309 хил. лв., а департаментът по енергетика на САЩ е дарил на "Гранична полиция" радиационен портален монитор на кюстендилската гранична полиция за близо 8 хил. лв.


title: Новият американски президент може да обезсили ядрената сделка с Иран

maintext:
Фотограф: Raheb Homavandi
Фотограф: Morteza Nikoubazl
Изборът на Доналд Тръмп за президент повдига възможността САЩ да се оттеглят от ядрената сделка, сключена с Иран миналата година, като така Вашингтон ще се отдалечи от съюзниците си и ще развърже ръцете на Техеран, пише агенция "Ройтерс".Администрацията на президента Барак Обама провъзгласи споразумението за начин да се спре развитието на иранската програма за ядрени оръжия в замяна на вдигането на международните санкции срещу Техеран.Републиканците в Конгреса опонираха яростно и все още не са ратифицирали сделката. Тя остава само политически ангажимент и може да бъде оттеглена от новия президент.По време на кампанията си Тръмп се изказваше противоречиво за нея. Наричал я е "бедствие" и "най-лошата сделка изобщо", освен това е твърдял, че тя може да доведе до "ядрен холокост". Пред произраелската лобистка група AIPAC през март той заяви, че "приоритет номер едно" за него ще бъдеТръмп твърди, че би удължил санкциите срещу Техеран , а в същото време е недоволен, че тези от тях, които още са в сила, забраняват на американски компании да търгуват с Иран.В същото време той признава, че би било трудно да се унищожи сделка, която присъства в резолюция на ООН. През август 2015 г. той заяви, че няма да я съсипе, но ще "охранява договора толкова строго, че те няма да имат шанс".Иран отрича изобщо да е развивал ядрени оръжия, но според експерти, ако САЩ нарушат условията, това ще позволи на Техеран да се откаже от ангажиментите си за ограничаване на ядрената програма. Сред тях са намаляне на броя на центрофугите с две трети и на обогатяването на уран, както и на запасите от около 10 000 кг до 300 кг за 15 години, както и допускане на международни инспекции, които да проверяват дали всичко това се спазва."Сбогувайте се с иранската сделка", коментира пред "Ройтерс" Ричард Нефю – бивш преговарящ с Иран, който сега работи в Колумбийския университет. "Много малко вероятно е тя да остане в сила – или заради нарочно решение да бъде провалена, или заради това, че Иран ще се откаже от нея заради действията на САЩ." Говорителят на Организацията за атомна енергия на Иран Бехруз Камалванди заяви пред новинарската агенция "Тасним": "Иран е готов за всякакви промени."Споразумението бе посрещнато със смесени реакции в страната, тъй като консерваторите са против подобряване на отношенията със Запада и смятат, че президентът Хасан Рухани направи прекалено големи отстъпки в ядрената инфраструктура срещу прекалено малко в замяна. Самият той коментира, че резултатите от изборите в САЩ няма да повлияят на политиката на Техеран.а израелският премиер Бенямин Нетаняху е откровено враждебно настроен към нея. Лидерите на държавите от Залива твърдят, че тя е окуражила Иран да се стреми към регионална хегемония , като подкрепя подставени групи, които разпалват конфликти.Върховният аятолах на Иран Али Хаменей често критикува САЩ и напомня, че не може да им се вярва, но в крайна сметка се съгласи с нея. Той често обещава да "подпали" сделката, ако Западът я наруши, а Техеран неколкократно се е оплаквал, че не получава обещаното.Въпреки че европейските компании искат да правят бизнес в Иран , в действителност са сключени много малки сделки отчасти защото европейските банки не са склонни да финансират сделки там.


maintext:
Адрес: бул. "Арсеналски" №2, Мол City Center Sofia
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: София, бул. Александър Стамболийски 1
Адрес: бул. "Черни връх" №100
Адрес: бул. "България" №69, Bulgaria Mall
Адрес: бул. "Цариградско шосе" №115, The Mall
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
Адрес: ж.к. Младост 4, ул. Бизнес Парк 3
САЩ, 133 мин.
Режисьор: Дейвид Йейтс
Сценарист: Дж. К. Роулинг
Оператор: Филип Русло
Музика: Джеймс Нютън Хауърд
В ролите : Еди Редмейн, Колин Фарел, Катрин Уотърстън, Дан Фоглър, Алисън Сюдъл, Езра Милър, Джойн Войт, Рон Пърлман
"Фантастични животни и къде да ги намерим" повежда зрителите към една нова ера в магическия свят на Дж. К. Роулинг, отдалечена на половин свят разстояние и десетилетия от Хари Потър.Носителят на Оскар® Еди Редмейн ("Теорията на всичко") е в главната роля на магизоолога Нют Скамандър, под режисурата на Дейвид Йейтс, който бе начело на последните четири филма от поредицата за Хари Потър.Магическият свят на Ню Йорк през 1926 г. е в опасност.Нещо тайнствено сее хаос и унищожение по улиците, заплашвайки да разобличи магьосническата общност пред Втория Салем, фанатична фракция на немаги (мъгълите в Америка), която иска да се забрани всякаква магия. В същото време изчезва могъщият черен магьосник Гелърт Гринделволд, който е виновен за редица ужасни дела в Европа... и не може да бъде открит никъде.Без да знае за нарастващото напрежение в града, Нют Скамандър пристига в Ню Йорк към края на глобална екскурзия за изследване и спасяване на магически създания. Някои от тези същества са защитени в скритите измерения на измамно невзрачния му кожен куфар. Когато нищо неподозиращият немаг Джейкъб Ковалски по невнимание пуска на свобода някои от зверове на Нют, над града надвисва опасността от потенциална катастрофа.Това е сериозно нарушение на Статута за Секретност и бившата аврор Порпентина "Тина" Голдстийн се залавя за него, виждайки шанс да си върне обратно поста. Нещата вземат злокобен обрат, когато загадъчният шеф на магическата сигурност към Магически Конгрес за Управление и Сигурност на Америка Персивал Грейвс, хвърля подозренията си върху Нют... и Тина.Вече обединените Нют и Тина, заедно със сестрата на Тина, Куини и новият им приятел немаг, Джейкъб, сформират група от нетипични герои, които трябва да възстановят липсващите зверове на Нют, преди да са навредили на някого. Но залозите са много по-високи отколкото четиримата заклеймени бегълци са предполагали, защото мисията им ги изправя пред неочакван сблъсък с тъмните сили, които би могъл да тласне към война световете на магьосниците и на немагите.Във "Фантастични животни и къде да ги намерим" участват също Катрин Уотерстън ("Стив Джобс", "Вроден порок") като Тина; носителят на награда Тони Дан Фоглър както Джейкъб; Алисън Сюдъл като сестрата на Тина, Куини; Езра Милър ("Тотал щета") като Кридънс; двукратно номинираната за награда Оскар® Саманта Мортън ("В Америка", "Сладък и гаден") като Мери Лу Бербон; носителя на Оскар® Джон Войт ("Завръщане у дома", телевизионния сериал "Рей Донован") като Хенри Шоу-старши; Рон Пърлман (поредицата "Хелбой") като Гнарлак; Кармен Еджого ("Селма") като Серафина Пикъри; Джен Мъри ("Бруклин") като Часити; младата дебютантка Фейт Ууд-Благров като Модести; и Колин Фарел ("Истински детектив") като Персивал Грейвс.Филмът бележи дебют като сценарист на писателката Дж. К. Роулинг, чиито обичани книги за Хари Потър се превърнаха в най-касовата филмова поредица на всички времена. Сценарият е вдъхновен от учебника в Хогуортс Фантастични животни и къде да ги намерим, написан от главния герой Нют Скамандър.Филмът събира отново голяма част от творческия екип на филмите за Хари Потър, включително продуцентите Дейвид Хейман, Дж. К. Роулинг, Стив Клоувс и Лайнъл Уиграм. А Тим Люис, Нийл Блеър и Рик Сенат са изпълнителни продуценти.Екипът зад кулисите включва и оператора, носител на Оскар®, Филип Русло ("Там тече река", поредицата "Шерлок Холмс"), трикратно отличения с награда Оскар® художник Стюарт Крейг ("Английският пациент", "Опасни връзки", "Ганди", филмите за Хари Потър), трикратно отличената с Оскар® дизайнер на костюми Колийн Атууд ("Чикаго", "Мемоарите на една гейша", "Алиса в страната на чудесата"), носителят на Оскар® за визуални ефекти Тим Бърк ("Гладиатор", филмите за Хари Потър), номинираният за Оскар® за визуални ефекти Кристиан Манц ("Хари Потър и даровете на смъртта - част 1"), както и дългогодишния сътрудник на Йейтс – монтажиста Марк Дей (последните четири филма за Хари Потър)."Фантастични животни и къде да ги намерим" е заснет в Warner Bros. Studios Leavesden, графство Хартфордшър, където са снимани и филмите "Хари Потър". Някои сцени са заснети и Ливърпул, Англия.


title: Саакашвили създава нова партия в Украйна, за да се бори с корупцията

maintext: Бившият грузински президент Михаил Саакашвили заяви днес, че ще създаде нова политическа партия в Украйна, за да се бори с корупцията, предаде БТА, като цитира "Франс прес" и "Ройтерс".В понеделник Саакашвили подаде оставка като губернатор на Одеска област и обвини украинския президент Петро Порошенко, че саботира опитите му за реформи. Бившият грузински президент предприе строги мерки за борба с корупцията в страната си по време на мандата си от 2004 г. до 2013 г., припомня "Ройтерс". Според политическите му съюзници заради многократните си критики към властите в Киев той е станал мишена във вътрешните политически борби.На пресконференция в Киев Саакашвили показа стар запис на своя среща в Ню Йорк с новоизбрания президент на САЩ Доналд Тръмп . На нея тогавашният бизнес магнат хвали грузинеца, че е образец за реформатор.Саакашвили взе украинско гражданство, за да може да заеме губернаторския пост в Одеса.Днес той заяви, че ще се опита да предизвика предсрочни избори възможно най-скоро и с мирни средства. "Нашата цел е да сменим сегашния така наречен политически елит", каза той."Основната цел е да включим в политиката хора, които са готови да работят за страната, а не за клана си, джоба си или за олигархична група"."Порошенко имаше възможност да ме използва за добра кауза, за да направим реформи. Но отсега нататък искам да помагам на Украйна без помощта на Порошенко", заяви бившият грузински президент, цитиран от "Франс прес". Следващите парламентарни избори в Украйна се очакват през 2019 година.Саакашвили е заклет противник на руското влияние. Той е един от няколкото чуждестранни политици и експерти, получили ключови постове от прозападните власти в Киев, след като президентът Виктор Янукович напусна поста си след масови улични протести. Целта на тези назначения бе да се премахне дълбоко вкоренената корупция и да се подобри прозрачността в страна, която страда от връзкарство, икономически злоупотреби и сепаратистката война в Източна Украйна. Много от назначените по-късно подадоха оставка или бяха уволнени, а разочарованието от темпото на реформите се засили, отбелязва "Ройтерс".


description: Специалният прокурор Миливое Катнич, който води разследването, даде повече подробности в неделя, след като на 19 октомври плъзнаха непотвърдени слухове и спекулации в медиите.

title: Черна гора потвърди, че руснаци са подготвяли преврат по изборите

maintext:
След арестите, извършени ден преди изборите в Черна гора, опозицията настоя за отлагането им заради подготвяни атентати.
Прокуратурата на Черна гора потвърди официално, че руски националисти са подготвяли убийството на премиера Мило Джуканович в деня на парламентарните избори на 16 октомври и предизвикване чрез насилие смяна на властта в страната.
Специалният прокурор Миливое Катнич, който води разследването, даде повече подробности в неделя, след като на 19 октомври плъзнаха непотвърдени слухове и спекулации в медиите около арестуването на 20 сръбски граждани. Връзка с властите или политици в Москва и Белград не се посочват.
"Организаторите на тази престъпна група са националисти от Русия, които са стигнали до извода, че правителството на Мило Джуканович не може да бъде сменено чрез избори и трябва да бъде свалено със сила", каза Катнич. Задачата за ликвидирането на министър-председателя трябвало да изпълни от снайперист в 23 часа във вечерта след изборите.
По думите му това трябвало да помогне на опозиционна сила да овладее парламента, но той не назова за коя партия става дума. "Държавните власти разкриха, че криминалната група е била сформирана на териториите на Черна гора, Сърбия и Русия с цел да извърши акт на тероризъм."
Засега от проруската опозиция не коментират обвиненията. Първите реакции от нейните среди след арестите бяха, че всичко това е измислица, с която спецслужбите помагат на Джуканович да удължи четвъртвековното си управление в страната.
Но след вота Джуканович се оттегли от властта, а преди това обвиняваше опозиционните партии, че са финансирани от Русия, за да дерайлира поканата към Черна гора да влезе в НАТО.
Разследването на Катнич е синхронизирано с властите в Сърбия, потвърди той. Сръбските органи на реда също задържаха няколко души по подозрения във връзки със заговора.
На 24 октомври сръбският премиер Александър Вучич каза, че няколко души са задържани в страната по подозрение за участие в заговора в Черна гора и за това има "неопровержими материали".


title: Екокоалицията: Управляващите бягат от отговорност за опазването на Кресненското дефиле

maintext:
Фотограф: Мария Съботинова
Коалицията "За да остане природа в България" предупреди с изявление до медиите, че управляващите в България са отказали възможност страната ни да поеме отговорност за строителството на автомагистрала "Струма" по трасе, което да опази Кресненското дефиле.
Природозащитниците са призовали в четвъртък членовете на комитета на Бернската конвенция (Конвенцията за опазване на дивата природа и природните местообитания) да отворят отново досието за проекта и също така са отправили препоръка към Европейската комисия да удължи срока на изграждане на алтернативното трасе и да подпомогне намирането на допълнително финансиране.
Стъпките им Това са проблемите, които правителството изтъква като мотив за отказа си да оцени реалните алтернативи извън дефилето. По думите на коалицията, българските природозащитници са направили всичко възможно да организират международния диалог и да помогнат на отговорните институции в България да се справят с проблема.
Но представителят на правителството и съветник на министъра на регионалното развитие в оставка Лиляна Павлова - Асен Антов е отхвърлил това тяхно искане. Така той оставя задължението за спазването на екологичните ангажименти в ръцете на правителството. От коалицията припомнят, че Антов беше директор на национална компания "Стратегически инфраструктурни проекти", според тях като такъв той е отговорен за загубата на четири години за проектиране и строителство и в крайна сметка за възможния провал на проекта.
След като правителството бламира усилията за международен диалог на еколозите, комитетът на Бернската конвенция е приело, че случаят продължава да е под наблюдение и е в ситуация на "потенциално отваряне на досието".
От Европейската комисия дадоха сигнали и в Страсбург, и в Брюксел, че предстоящите екологични оценки на Лот 3.2, който минава през Кресненското дефиле, трябва да оценят адекватно всички алтернативи. Все още не е ясно дали правителството ще направи това, а пред комитета Асен Антов е отхвърлил включването на екологични алтернативи, заобикалящи изцяло Кресненското дефиле от изток, без за тях да има проведена оценка.
Така рискът от наказателни процедури срещу България нараства застрашително, смятат от коалицията като уточняват, че първата от тях ще обхване допуснатата сериозна загуба на биоразнообразие в Кресненското дефиле през последните 10-15 години.


title: Между 20 и 300 лева струват билетите за мача на Кубрат Пулев

maintext:
Пулев ще преследва 24-а победа в 25-ия си мач на професионалния ринг
[LAP.bg]
"Много съм горд, че имам шанс да се бия в България. Чакам този момент отдавна. В България има много хора, които искат да ме гледат на живо, но не могат да си позволят да пътуват в чужбина, затова за мен ще бъде огромно удоволствие най-накрая да се боксирам пред феновете си у дома", заяви Кубрат Пулев при обявяването на мача.
Срещата с Питър ще бъде за интерконтиненталната титла на Световния боксов съвет (WBC), а победителят ще стан основен претендент за най-ценния пояс на WBC, който в момента се държи от Антъни Джошуа.
35-годишният Пулев ще преследва 24-а победа в 25-ия си мач на професионалния ринг и възможност да стигне до втори мач за световна титла след сблъсъка с Владимир Кличко през 2014 г.
Питър има много сериозна визитка, но е изиграл едва два мача за последните пет години и половина
Питър е 36-годишен, а активът му на професионалния ринг е 36 победи, 29 от които с нокаут, и пет загуби. Нигериецът спечели титлата на Световния боксов съвет през март 2008 г., но седем месеца по-късно я загуби от Виталий Кличко.
Самюел Питър има и два сблъсъка с другия от братята Кличко - Владимир. Първият е през 2005 г., когато украинецът изпада в три нокдауна, но печели по точки и нанася първото поражение в кариерата на нигериеца. Втората им среща е от 2010 г., когато Кличко побеждава с нокаут в десетия рунд.
Другите две загуби на Питър на професионалния ринг са срещу американеца Еди Чеймбърс през 2009 г. и финландеца Роберт Хелениус през 2011 г.
През есента на 2014 г. Питър, носещ прозвището Нигерийския кошмар, победи американеца Рон Обри, а преди десетина дни се наложи над мексиканеца Хуан Карлос Салас.
Между 20 и 300 лева струват билетите за първия професионален двубой на Кубрат Пулев в България.Българският боксьор ще се изправи срещу бившия световен шампион Самюъл Питър на 3 декември в столичната зала "Арена Армеец. Мачът ще е част от гала вечерта "Нощта на шампионите", а билетите за събитието бяха пуснати в продажба днес в мрежата на Eventim.Пропуските са разпределени в девет ценови категории - от 20 лв., 30 лв., 60 лв., 90 лв., 120 лв., 140 лв., 160 лв., 200 лв. и 300 лв.Нигерийският боксьор е изиграл едва два мача в последните пет години и половина.


title: Ивайло Хаджиев стана "любимец на публиката" сред бегачите аматьори в България

maintext:
1
2 Призьорите в награждаването
[Иванка Кърпарова] 1
2 Любимецът на публиката Ивайло Хаджиев
[Иванка Кърпарова]
професионалния си статут.
Кабаджов.
Интересна, но и потайна остава историята около "гафа на годината". За победител е избран Пламен Цукев, който участвал в 300-километрово бягане в Италия и 8 км преди финала бил дисквалифициран. Все още не се знае защо, а самият Цукев не казвал пред останалите любители.
Призът "Приключенец" е даден на Никола Николов, участвал в най-много ултрамаратони в България и чужбина.
Победителите в отделните категории: ДЕБЮТ ЖЕНИ - Сабина Николова; ДЕБЮТ МЪЖЕ - Росен Русев, ПРОГРЕС ЖЕНИ - Тоня Цвяткова, ПРОГРЕС МЪЖЕ - Дилян Бояджиев, МАШИНА ЖЕНИ - Десислава Христова, МАШИНА МЪЖЕ - Ивайло Атанасов, МОДНА ИКОНА ЖЕНИ - Маги Енева, МОДНА ИКОНА МЪЖЕ - Ивайло Кожухаров, ЧЕСТНА ИГРА - Мирослав Спасов, ГАФ - Пламен Цукев, ПРИКЛЮЧЕНЕЦ - Никола Николов, ЛЮБИМЕЦ НА ПУБЛИКАТА - Ивайло Хаджиев.
Ивайло Хаджиев беше отличен за любимец на публиката по време на награждаването в обществото на бегачите любители в България. На церемонията присъстваха Андрей Гридин и Антония Григорова, които не бяха сред номинираните зарадиОрганизаторът Николай Кабаджов разказа пред "Дневник", че инициативата е започнала преди четири години в приятелски кръг. Желанието му е да има развитие, като смята, че се върви в правилната посока."Фокусът е изцяло върху любителите на бягането в България", заяви той.Тази година той е бил един от тримата членове на журито. "Най-напред в групата ни във Facebook - "Бягане за здраве", самите членове предложиха категориите и номинираните. След това в журито взехме събралите най-много гласове в отделните категории и на свой ред гласувахме - всеки със своята отговорност", обясни


description: Нападателят на шампиона "Лестър" Джейми Варди вече беше обявен за играч на мача при 2:0 заради приноса си с към двата гола, когато гостите се развихриха и изравниха в контролата в Лондон.

title: Англия изпусна Испания след два гола в последните 6 минути

maintext:
Англичаните не вярват, че са изпуснали сигурна победа
MENUDO GOLAZO DE IAGO ASPAS https://t.co/CYuCYYJDRe
— JAMÓN IBÉRICO (@aroquesihombre) November 15, 2016
Футболните национали на Англия пропуснаха отлична възможност за престижна победа и натрупване на самочувствие, след като допуснаха да завършат 2:2 срещу Испания в контрола в Лондон.Нападателят на шампиона "Лестър" Джейми Варди вече беше обявен за играч на мача при 2:0 заради приноса си с към двата гола на домакините, но гостите се развихриха в последните шест минути и изравниха.Централният нападател изработи дузпа и сам вкара второто попадение в двубоя, в който англичаните получиха първите си голове през тази есен. Те бяха дело на Яго Аспас и Иско.Домакините реализираха и двата си гола в началото на двете полувремена. Още в осмата минута Джейми Варди беше изведен срещу вратаря на Испания Пепе Рейна. Той чукна топката, за да избяга от вратаря, но Рейна го закачи и го повали в наказателното поле.Адам Лалана реализира дузпата и даде аванс на хората на временния селекционер Гарет Саутгейт.Варди вкара втория гол в 48-ата минута с глава след чудесно центриране на капитана Джордан Хендерсън и сложи край на сушата си от 14 мача с националната фланелка.Само три минути по-късно Тио Уолкът можеше да увеличи преднината на Англия, която държеше мача под солиден контрол.Испанците се разиграха в последния половин час, в който бяха извършени много смени. Въпреки това те стигнаха до своите голове в заключителните минути, когато домакините вече явно смятаха двубоя за приключен.Първо Яго Аспас реализира красив гол в далечния ъгъл на вратата, а в 96-ата минута от почти нулев ъгъл Иско успя да прокара топката между краката на резервния вратар Том Хийтън.Въпреки всичко Саутгейт остава без загуба в четирите мача начело на "трите лъва" и е основен фаворит за титулярната позиция на национален селекционер.


description: За мен няма опция Или-Или, има една-единствена опция Нито-Нито.Проф. Николай Слатински

title: Цитат на деня: Няма опция Или-Или, има една-единствена опция Нито-Нито

maintext:
Николай Слатински
Фотограф: Юлия Лазарова
за които не съм гласувал никога, и тези, за които не съм гласувал никога; между Партията на Властта и Властта на Партията; между Евразия де факто и Евразия де юре; между Минало свършено и Минало отминало Време.
И толкоз. Аз съм лоялен и почтен член на моето малцинство, то се състои от един-единствен човек - от мен. А точно този един-единствен член на моето малцинство в България вече и повече не мога да предавам. Да бъда друг аз вече късно е. Есента дойде."
"За мен няма опция Или-Или, има една-единствена опция Нито-Нито."Това написа във "Фейсбук" проф. Николай Слатински по повод предстоящия балотаж между кандидатите за президент Цецка Цачева /ГЕРБ/ и Румен Радев, подкрепен от левицата. Аргументите му:"Аз не участвам в избиране между Шизофренията и Епилепсията; По-малкото Голямо зло и По-голямото Малко зло; между Демократичната Диктатура и Диктатурната Демокрация; между тези,


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Акцентите от новините в 17 часа:
- Емотиконите влизат в семейството на изкуството и в музеите.
- Плановете на "Спейс екс" крият сериозни рискове.
- Месото е начело на храните с най-голям въглероден отпечатък.
- Филмът на Леонардо ди Каприо и Мартин Скорсезе за климатичните промени на планетата получи признанието на Холивуд.
- Адел и Бионсе се разминаха с награди от MTV.- Изборните страсти и вълнения водят и до разногласия при партньорите.


description: Кристалина Георгиева все още е на поста си, посочи представител на ЕК в отговор на въпроси, свързани с оставката на Георгиева и предстоящата процедура за определянето на нов български еврокомисар.

title: Няма срок за номиниране на нов български еврокомисар, припомниха от Брюксел

maintext:
Фотограф: Francois Lenoir
Няма точен срок за номинирането на следващия български еврокомисар, съобщи на пресконференция говорител на комисията, цитиран от кореспондента на БТА в Брюксел.Кристалина Георгиева все още е на поста си, посочи представителят на ЕК в отговор на въпроси, свързани с оставката на Георгиева и предстоящата процедура за определянето на нов български еврокомисар."Когато Юнкер и българското правителство решат кой ще бъде предложен за поста, ще преминем на следващия етап. Юнкер е сигурен, че ще разговаря със съответното ниво в София, за да се определи бъдещия български еврокомисар. Юнкер е много настоятелен да има жени комисари, с добри ресори и досега (в това отношение) има стопроцентов успех. Този ангажимент не е под съмнение, но ще избегна друг отговор, защото може да бъде интерпретиран в навечерието на разговорите му с отговорните български политици", заяви говорителят, попитан дали председателят на ЕК настоява следващият български комисар пак да е жена."Не бих казал какво ще говорят ръководството на ЕК и София по въпроса с името на следващия български еврокомисар. Всичко е в ръцете на Юнкер", заяви говорителят в отговор на въпрос дали български еврокомисар ще поеме задълженията на еврокомисаря Гюнтер Йотингер, който на свой ред поема отговорностите на Георгиева като зам.-председател на комисията и комисар по бюджета на ЕС.От Брюксел съобщиха, че Юнкер е поздравил новоизбрания български президент Румен Радев Казусът с българския еврокомисар възникна, след като в края на октомври Кристалина Георгиева обяви, че напуска ЕК, за да заеме висок пост в Световната банка . Тя ще изпълнява задълженията си в Брюксел до края на годината. Ходът дойде няколко седмици след като Георгиева бе посочена от правителството за кандидатура на България за генерален секретар на ООН , оттегляйки подкрепата от Ирина Бокова. В крайна сметка за поста бе избран португалецът Антониу Гутериш


title: БСП отива на консултации при президента

maintext:
Фотограф: Красимир Юскеселиев
Консултациите при президента Росен Плевнелиев продължават днес със среща с втората по големина партията в парламента - БСП. След като в сряда депутатите гласуваха оставката на втория кабинет на Бойко Борисов, вчера държавният глава се срещна с ГЕРБ.След консултациите се разбра, че първо ще бъде свикан Консултативния съвет за национална сигурност и после ще се върви към "въртележката с мандатите".Първият мандат се връчва на най-голямата по численост парламентарна група, вторият – на втората по численост, а третият по избор на държавния глава.


description: От началото на годината потребители са подали 18 хил. жалби.

title: Над 220 търговски практики е забранила комисията за потребителите от началото на годината

maintext:
Димитър Маргаритов
[КЗП]
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Над 220 заблуждаващи и агресивни търговски практики е забранила Комисията за защита на потребителите (КЗП) от началото на годината. Това съобщи на конференция днес председателят й Димитър Маргаритов. Той уточни, че нарушенията са установени при проверки както в търговската мрежа, така и при пазаруването онлайн.нарушения най-често се установяват при телекомуникационните оператори. Освен вече познатия трик – спиране на услугата по коректно обслужван договор заради задължения по друг, комисията е забранила и заблуждаваща интерактивна карта на сайта на телеком за покритието на мрежата му.Забранено е и на банка да представя на клиентите си невярна информация за таксите си за превод на парични суми.При контрола върху туристическия продукт комисията е констатирала няколко случая, в които места за настаняване и заведения за хранене и развлечения се представят за по-висококатегорийни, отколкото са в действителност. Друг санкциониран некоректен подход при ресторанти и барове е таксуването на артикулите на по-високи от обявените в менютата цени.потребителите най-често са привличани с анонси за отстъпки, но продуктите или са липсвали в обектите, или са таксувани на редовните им цени. Нелоялни практики са установени и при провеждането на игри с награди. В някои от случаите търговците са оставили в продажба промоционалните продукти след изтичане на кампанията, с което са създавали лъжливи очаквания у потребителите за спечелване на награди. Комисията е забранила и практика, при която търговец е продавал подаръчни ваучери, но не е информирал клиентите си, че не важат за намалени артикули.пък комисията е установила, че търговец обещава на потребителите неограничени телекомуникационни услуги, но прикрива важното условие, че при надхвърляне на лимитирани обеми услугите се заплащат спрямо ценовата листа на абонаментния план.Забранена е и некоректна промоция при онлайн продажба на храна. Търговецът е рекламирал отстъпка от 35% при пазаруване над определена сума, но не е посочил, че тази сума се формирала от сбора на цените на поръчаните артикули след приспадне на отстъпката.Сред останалите административни нарушения на онлайн магазини са липсата на информация за условията за упражняване на дадения по закон 14-дневен срок за отказ, на данни за контакт с търговеца и на крайната цена или основните характеристики на стоките и услугите. Констатирани са и случаи на неспазване на 14-дневния срок за възстановяване на сумата при отказ от покупката, както и отсъствие на информация за условията за плащане, доставка, изпълнение на договора.За тези и други нарушения при извършените през тази година до края на октомври над 31 000 инспекции контролният орган е съставил около 2600 акта, оповести още Маргаритов.Забранени са 105 вида опасни стоки, по-голямата част от които са облекла и обувки за деца или продукти, които представляват риск за тях – стоки за шега, запалки с необичаен външен вид, имитиращи храни продукти и др. Спрени са и три вида услуги - батут в закрит увеселителен обект, водни пързалки в аквапарк и детска площадка.През периода в КЗП са постъпили близо 18 000 писмени жалби и сигнали и още над 9000 обаждания на Националния телефон на потребителя предимно за консултации. Институцията е сезирана от гражданите най-често във връзка с казуси в сферата на телекомуникациите, обществените услуги, покупки на черна и бяла техника, облекла и обувки. Най-малко са жалбите за туристически и финансови услуги.


description: Най-ранната снимка в селекцията е най-старата фотография, оцеляла до наши дни - "Гледка от прозореца в Ле Гра", направена от Жозеф Ниепс чрез метода на камера обскура през 1826 или 1827 г., а най-новата - на удавеното дете Айлан, променил настроенията спрямо бежанската криза в Европа през 2015 г.

title: "Тайм" представи 100-те най-влиятелни снимки в историята

maintext:
Фотограф: Jeff Widener
Селфито на Брадли Купър с носителите на "Оскар" от 2015 г. също е сред най-влиятелните изображения
[Twitter]
От горящия монах до момичето с напалма във Виетнам, от човека пред танка на площада "Тянанмън" до най-известния образ на Че Гевара - списание "Тайм" представи 100-те най-влиятелни фотографии на света и историите зад тях.Най-ранната снимка в селекцията е най-старата фотография, оцеляла до наши дни - "Гледка от прозореца в Ле Гра", направена от Жозеф Ниепс чрез метода на камера обскура през 1826 или 1827 г., а най-новата - на удавеното дете Айлан , променил настроенията спрямо бежанската криза в Европа през 2015 г.Изображенията, избрани от редакторите на изданието и международен екип от специалисти, включват не само кадрите, запечатали големи трагедии, но и много пионерски опити на инженери и изобретатели - първата рентгенова снимка, първият кадър, разпространен чрез мобилен телефон (новороденото бебе на компютърния предприемач Филип Кан), първите снимки на Земята от Космоса, първите папарашки снимки.Други, като умиращият от СПИН активист, използван в реклама на "Бенетон" или каубоите на "Марлборо", презаснети от художника Ричард Принс, провокират исторически дебати за авторството, произхода, влиянието и комерсиалната употреба на изображенията.Принс фотографира и рекадрира вече съществуващи снимки, вадейки каубоя от страната на "Марлборо" - практика, известна като "апроприация", която нашумява през 80-те години, но и му носи серия от дела за авторско право. Крайното решение до голяма степен е в негова полза - а в хода на делата става известно, че вдъхновението за кампанията на известната цигарена марка е фотоесе в списание "Лайф".Известните образи често имат не по-малко интересни предистории - знае се, че емблематичната целувка на "Таймс скуеър" в края на Втората световна война е между двама съвършено непознати, случайно прегърнали се пред камерата на Алфред Айзенщат. Други носят тежки последствия за авторите си - като кадъра на суданския глад, в който лешояд дебне гладуващо дете от 1993 г. Фотографът Кевин Картър получава "Пулицър" за снимката си, но е обвинен от читателите, че не е помогнал на изнемощялото момиченце. Година по-късно след дълга кариера като фоторепортер в най-мрачните точки на света той слага край живота си.20 от снимките в селекцията на "Тайм" са представени чрез кратки документални филми на сайта на проекта


description: За ролята на дружеството за градски транспорт в Прага – DPP, от "Спаси София" разговарят с инж. Иржи Дошли – директор "Секторни политики и международно сътрудничество". "Дневник" публикува материала със съгласието на "Спаси София". Разговорът засяга теми, свързани с организирането на градския транспорт като екологична, ефективна и атрактивна система, която ежедневно подобрява градската среда и улеснява придвижването в Прага.

title: Градският транспорт на Прага: екологичен и харесван от пътниците

maintext:
["Спаси Соифия"]
За ролята на дружеството за градски транспорт в Прага – DPP, от " Спаси София" разговарят с инж. Иржи Дошли – директор "Секторни политики и международно сътрудничество". "Дневник" публикува материала със съгласието на "Спаси София". Разговорът засяга теми, свързани с организирането на градския транспорт като екологична, ефективна и атрактивна система, която ежедневно подобрява градската среда и улеснява придвижването в Прага. Как в град – с приблизително еднаква големина както София, 57% от пътуванията се извършват с градски транспорт; какви са мерките, които правят градския транспорт предпочитан, бърз, ефективен, комфортен и достъпен? И може би най-важното – какво може София и нейните управници да научат от богатия опит на чешката столица за постоянното модернизиране и надграждане на градския транспорт.
– Градският транспорт има съществена роля в града ни по две основни причини: на първо място, защото е екологичен и щади околната среда, и второ – заради неговото значение за живота в града като цяло. Прага разполага с много добре развита мрежа на градски транспорт, която е харесвана от пътниците и това помага животът в града да е добре организиран. Това се доказва и от числата – ежедневно се осъществяват повече от 3 милиона пътувания, което е внушително число предвид 1,25-милионното население на града.
– Гражданите припознават метрото, трамваите и автобусите като основен начин за придвижване в града. Благодарение на добре развития и организиран градски транспорт можем да се похвалим с много високо качество на живот в чешката столица. Много важно е да се подчертае, че развитието на градския транспорт е продължителен проект, върху който усърдно работят няколко общински дружества, като общата ни цел е непрекъснато да подобряваме транспортната услуга.
Преглед на оригинала
Градски транспорт в Прага
["Спаси Соифия"]
– Основната цел на нашата компания е постоянно да повишаваме качеството на услугата чрез въвеждането на модерни системи за приоритизация. Интегрираният пакет решения, които прилагаме включва
С тяхна помощ, не само че гарантираме безпроблемното движение на наземния транспорт по разписание, но и по-бързото преминаване на разстоянията по маршрутите. Това се отразява в по-висок комфорт и спестено време за пътниците, но и подобрен градски транспорт, успешно конкуриращ се с личните автомобили.
Преглед на оригинала
бусленти с ограничители в София и в Прага
["Спаси Соифия"]
– Повече от половината от общата дължина на трамвайната мрежа в Прага представляват автономни трасета. Трамвайните ограничители като мярка за първи път бяха въведени преди 20 години, през 1996г. В момента общата дължина на обградените с ограничители трасета е над 11 километра. Тази мярка ни помага като увеличава скоростта на движение на трамваите и повишава комфорта и сигурността на пътниците.
– Трамваите за нас са жизненоважни. Градът ни в момента разполага със 142 километра двупътен трамваен път, което прави Прага с най-голямата трамвайна мрежа в Чехия. Първият трамвай в столицата се е появил още през 1891г., а повече от стогодишната мрежа изисква непрекъснато обновление, модернизация и надграждане.
Първият аргумент защо трамвайният транспорт е висок приоритет за нас е обвързан с факта, че трамваите са градообразуващ елемент и са част от нашия град; те са неговата визитна картичка. Особено когато говорим за легендарните модели Татра Т3, произвеждани в заводите на ČKD Tatra тук, в Прага. Освен това, трамваите представляват екологична форма на градски транспорт и имат по-голям капацитет и ефективност в сравнение с автобусите.
Трамваите в Прага ежегодно превозват 360 милиона пътници, което представлява по милион пътувания на ден. С това те заемат 30% дял от общия брой пътувания.
– Интензивно работим в съдействие с останалите общински дружества по въвеждането на нови и контрол върху спазването на съществуващите БУС ленти
– Много е важно да се разбере, че различните форми на градски транспорт в Прага (метро, трамвай, автобуси и градска железница) заедно допринасят за една допълваща се система. Метрото с 50% дял в общия брой пътувания представлява гръбнакът на градския транспорт. Метромрежата се състои от три напълно завършени метро линии, които се пресичат в центъра и свързват големите периферни квартали, туристическите дестинации и бизнес зоните. В момента се проектира четвърта.
Трамваите изпълняват втората по значимост транспортна задача в чешката столица. Те имат около 30% дял и основно обслужват зони, намиращи се в непосредствена близост до метрото, но покриват и основни градски направления. Автобусните линии обслужват основно периферията и имат ясна цел – да довозват пътниците до най-близката метростанция или трамвайна спирка. От там те продължават пътуването си към центъра с екологичен транспорт с висок капацитет.
Преглед на оригинала
брой превозни средства в София и Прага
["Спаси Соифия"]
Целта ни е да стимулираме идващите от периферията на града да оставят автомобилите си в специално построени буферни паркинги и оттам да пътуват с градски транспорт.
Друг много важен фактор е предвидимостта и честотата на движение на линиите. Минималните интервали в метрото са под 2 минути, а на трамваите – около 4. Що се отнася до приоритетността – там където пространството е ограничено категорично даваме приоритет на градския транспорт, пешеходците и велосипедите.
– Няколко фактора играят водеща роля.
Както вече споделих, 57% от пътуванията в Прага се извършват именно с градски транспорт и това е успех не само за нас като транспортен оператор, но и за целия град.
сравнение на цени на билетите в София и Прага
["Спаси Соифия"]
– Билетната политика се определя на политическо ниво, по-конкретно от Общинския съвет. Благодарение на нея столицата ни предлага едни от най-ниските цени в Европа, правейки градския транспорт достъпен за всички. Община Прага работи за по-евтини карти и билети и за намаляване на времето за пътуване на пътниците.
Така например след изборите през 2014г. цената на годишните карти за цялата мрежа беше намалена от 4750 на 3650 чешки крони (264 лв.). При определянето на новата цена бяха взети предвид и маркетингови съображения: 3650 крони (264 лв.) годишно или по 10 крони (0,72 лв.) на ден (в София цената на годишната карта беше формирана аналогично, но е по-скъпа – 365 лева или по 1 лев на ден. б.а.).
– Между 7 и 8% от пътниците се возят без валидни превозни документи в рамките на цялата система. Общо 165-те инспектора, ангажирани с проверките на редовността на пътниците събират около 12 милиона евро на година и сумата ежегодно нараства. Според мен това е резултат на по-ефективната работа и контрол от страна на нашите служители, но и от тясното ни съдействие с общинска полиция.
контрол по редовността на пътниците в София и Прага
["Спаси Соифия"]
– Нашият град е космополитен и има 24-часов ритъм на живот. Затова е важно пътниците да могат да плащат същата цена за транспортната услуга без значение кога я ползват. Така, единствена сред другите източноевропейски градове, Прага е възприела политиката всички дневни билети и карти да важат и за нощния транспорт
Общо 33 нощни линии обслужват нощна Прага: 9 трамвайни и 24 автобусни. В работните дни интервалите на всички линии са 30-минутни, а в нощите срещу събота и неделя – 20 минути. Освен тях, 10 крайградски нощни автобусни линии обслужват периферните квартали и агломерацията.
– Градският транспорт (вкл. нощният) играе ключова роля за целия град, неговите жители и техните активности: бизнес, туризъм, култура, спорт или развлечение. Ако Прага иска да бъде функционален, екологичен, здравословен, достъпен и човешки град, градският транспорт е основен приоритет и мярка за постигане на тази цел. И повярвайте ми, аз и моите колеги от DPP даваме всичко от себе си да направим Прага привлекателен град за живеене, за туризъм, за бизнес за всички!
автоматично предимство в зоните на кръстовищата, автономни и ограничени трамвайни трасета, БУС ленти , както и споделени БУС и трамвайни ленти. Тези системи ни помагат да отстраним отрицателните влияния, които личните автомобили и задръстванията имат върху движението на градския транспорт.Благодарение на модернизацията на трамвайната инфраструктура ние даваме предимство на трамваите в зоните на кръстовищата, което ги прави още по-бързи, по-начесто и следователно – атрактивни за пътниците.В Прага ежегодно въвеждаме нови бусленти като общата им дължина е над 30 километра. Полза от бързи и точни автобуси освен пътниците, имаме и ние като транспортен оператор.Стратегията на Община Прага е да намали броя на автомобилите във и около центъра на града.По тази причина цената на билетите е ниска: за да стимулира ползването на градския транспорт.Когато се предлагат чисти и модерни превозни средства, чувство на сигурност, добре организирани трансферни точки, всеобхватна система за информация и навигация хората ще изберат градския транспорт.


description: "Жертвите" се намират в Армения, Беларус, България, Естония, Грузия, Киргизстан, Молдова, Холандия, Полша, Румъния, Русия, Испания, Великобритания и Малайзия.

title: Хакери са накарали банкомати да плюят пари в 14 държави, сред които и България

maintext:
Фотограф: Andrew Winning
Киберпрестъпници са атакували дистанционно банкомати в над дузина страни из Европа през тази година, включително България, като са използвали софтуер, който принуждава машините да дават пари в брой, твърди руската фирма за информационна сигурност Group-IB, цитирана от агенция "Ройтерс" и БТА.Тя отказва да съобщи кои банки са били засегнати от хакерската атака, но посочва, че "жертвите" се намират в Армения, Беларус, България, Естония, Грузия, Киргизстан, Молдова, Холандия, Полша, Румъния, Русия, Испания, Великобритания и Малайзия.Компаниите Dieblod Nixdorf и NCR Corp, двата най-големи производителя на банкомати в света, са информирани за атаките и работят с клиентите, за да намалят заплахата.Според Group-IB атаките в Европа са извършени от една престъпна група, нарекла се Cobalt. Тя вероятно е свързана с добре известна престъпна кибербанда, наречена Buhtrap, която открадна 1.8 млрд. рубли от руски банки от август 2015 г. до януари 2016 г. Директорът на отдела на компанията "Разузнаване на заплахите" Дмитрий Волков казва, че очаква още обири на банкомати Въпреки че киберпиратите атакуват банкомати от най-малко пет години, в началото при подобни атаки бяха поразени малко на брой машини, защото хакерите имаха нужда от физически достъп до тях.В последните обири в Европа и Азия обаче кражбите били ръководени от центрове за дистанционно управление, които позволявали удари върху голям брой банкомати и източване на големи суми, преди банките да открият хакерските набези Тези хора знаят, че ще ги хванем доста бързо, така че организират нещата по начин, по който да могат да вземат пари от колкото се може повече банкомати, преди да приключат атаката, казва Никълъс Бийе, директор на отдела "Ключов софтуер и сигурност на банкоматите" към компанията Dieblod Nixdorf.По-рано този месец ФБР предупреди американските банки да внимават за атаки срещу банкомати, след като наскоро имаше подобни нападения в Тайланд и Тайван. При тези две атаки от Тайванската първа банка бяха откраднати 2.5 млн. долара, а от държавната тайландска Правителствена спестовна банка бяха откраднати 350 000 долара.


description: Кандидатът на Реформаторския блок обясни, че е склонен на срещата, тъй като е десен избирател и трябва да бъде убеден лично от Цачева да пусне гласа си за ГЕРБ.

title: Трайков ще даде шанс на Цачева да го убеди да гласува за нея

maintext:
Президентски избори 2016, избори за президентр Трайчо Трайков
Фотограф: Цветелина Белутова
Трайчо Трайков е готов да се срещне с Цецка Цачева преди балотажа на президентските избори. Кандидатът на Реформаторския блок обясни пред БНТ, че е склонен на това, тъй като е десен избирател и трябва да бъде убеден лично от нея да пусне гласа си за ГЕРБ.Идеята за този разговор се роди вчера, малко преди кандидатът за президент на управляващата партия да се срещне с лидерите на Реформаторския блок в централата на СДС. При посещението ѝ на "Раковски" 134 тя успя да договори подкрепата на коалиционните партньори на ГЕРБ за балотажа. Единствено партията на Радан Кънев ДСБ няма да я подкрепи официално.Самата Цачева обясни, че е готова да се види с Трайков, за да обсъдят как той може да ѝ помогне в битката за президентския пост."Първо, срещата не трябваше да се провежда в сградата на СДС, тъй като те не са се явявали на изборите. Второ, Цачева не взе участие в редица дебати. Нейният щаб предпочете да я скрие. Сега тя трябва да убеди всички десни избиратели да гласуват за нея", обясни Трайков.Той добави, че се надява след изборите България трябва да продължи евроатлантическия си път, а това можело да стане без проруски кандидатури за президент. Трайков каза още, че подкрепата на ДПС за Пламен Орешарски, с която бившият премиер успя да изпревари кандидата на Реформаторите, е била да се види какъв електорат може да бъде мобилизиран от страна на ръководената от Мустафа Карадайъ партия.